CELEX: 62013TA0630
Language: el
Date: 2014-09-26 00:00:00
Title: Υπόθεση T-630/13: Απόφαση του Γενικού Δικαστηρίου της 26ης Σεπτεμβρίου 2014 — DK Recycling und Roheisen κατά Επιτροπής (Περιβάλλον — Οδηγία 2003/87/ΕΚ — Σύστημα εμπορίας δικαιωμάτων εκπομπής αερίων θερμοκηπίου — Μεταβατικοί κανόνες για την εναρμονισμένη δωρεάν κατανομή δικαιωμάτων εκπομπής από το 2013 — Απόφαση 2011/278/ΕΕ — Εθνικά μέτρα εφαρμογής που υπέβαλε η Γερμανία — Ρήτρα σχετικά με τις περιπτώσεις που παρουσιάζουν υπερβολικές δυσκολίες — Επιχειρηματική ελευθερία — Δικαίωμα ιδιοκτησίας — Αναλογικότητα)

10.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 395/48
            
         
      Απόφαση του Γενικού Δικαστηρίου της 26ης Σεπτεμβρίου 2014 — DK Recycling und Roheisen κατά Επιτροπής
      (Υπόθεση T-630/13) (1)
      
      ((Περιβάλλον - Οδηγία 2003/87/ΕΚ - Σύστημα εμπορίας δικαιωμάτων εκπομπής αερίων θερμοκηπίου - Μεταβατικοί κανόνες για την εναρμονισμένη δωρεάν κατανομή δικαιωμάτων εκπομπής από το 2013 - Απόφαση 2011/278/ΕΕ - Εθνικά μέτρα εφαρμογής που υπέβαλε η Γερμανία - Ρήτρα σχετικά με τις περιπτώσεις που παρουσιάζουν υπερβολικές δυσκολίες - Επιχειρηματική ελευθερία - Δικαίωμα ιδιοκτησίας - Αναλογικότητα))
      (2014/C 395/60)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: DK Recycling und Roheisen GmbH (Duisburg, Γερμανία) (εκπρόσωπος: S. Altenschmidt, δικηγόρος)
      
         Καθής: Ευρωπαϊκή Επιτροπή (εκπρόσωποι: E. White, C. Hermes και K. Herrmann)
      
         Αντικείμενο
      
      Προσφυγή ακύρωσης του άρθρου 1, παράγραφος 1, της απόφασης 2013/448/ΕΕ της Επιτροπής, της 5ης Σεπτεμβρίου 2013, σχετικά με τα εθνικά μέτρα εφαρμογής για τη μεταβατική δωρεάν κατανομή των δικαιωμάτων εκπομπής αερίων θερμοκηπίου σύμφωνα με το άρθρο 11, παράγραφος 3, της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 240, σ. 27), καθόσον απορρίπτει αφενός την εγγραφή των εγκαταστάσεων που έχουν κωδικούς ταυτοποίησης DE000000000001320 και DE-new-14220-0045 στον κατάλογο των εγκαταστάσεων που προβλέπεται στο άρθρο 11, παράγραφος 1, της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32), και αφετέρου τις ετήσιες προσωρινές συνολικές ποσότητες δικαιωμάτων εκπομπής που επρόκειτο να χορηγηθούν δωρεάν στις εν λόγω εγκαταστάσεις.
      
         Διατακτικό
      
      Το Γενικό Δικαστήριο:
      
                  1)
               
               
                  Ακυρώνει το άρθρο 1, παράγραφος 1, της απόφασης 2013/448/ΕΕ της Επιτροπής, της 5ης Σεπτεμβρίου 2013, σχετικά με τα εθνικά μέτρα εφαρμογής για τη μεταβατική δωρεάν κατανομή των δικαιωμάτων εκπομπής αερίων θερμοκηπίου σύμφωνα με το άρθρο 11, παράγραφος 3, της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου, καθόσον απορρίπτει τη δωρεάν κατανομή δικαιωμάτων εκπομπής στις εγκαταστάσεις που απαριθμούνται στο παράρτημα Ι, σημείο Δ, της απόφασης αυτής, κατανομή βασιζόμενη στην ύπαρξη υποεγκατάστασης εκπομπών διεργασίας για την παραγωγή ψευδαργύρου στην υψικάμινο και σχετικές διεργασίες.
               
            
                  2)
               
               
                  Απορρίπτει την προσφυγή κατά τα λοιπά.
               
            
                  3)
               
               
                  Κάθε διάδικος φέρει τα έξοδά του.
               
            
         (1)  EE C 31 της 1.2.2014.